kardosdrur/scandi-wiki huggingface dataset:
Kystsikring

Kystsikring omfatter aktiviteter og anlæg, som skal afbøde kysterosion.

Der tales om aktiv og passiv kystsikring. Ved passiv kystsikring bygger man strukturer og anlæg, der siden blot skal vedligeholdes. Ved aktiv kystsikring udfører man løbende en aktivitet. Udgiftsprofilen over tid er således særdeles forskellig.

Aktiv kystsikring omfatter bl.a. kystfodring, hvor man suger sand op fra havbunden og placerer det på stranden eller i det lave vand. Passiv kystsikring omfatter bl.a. høfder og bølgebrydere.

Ekstern henvisning 
 Kystbeskyttelse  Kystdirektoratet

Se også 

 Dige
San Juan del Río

San Juan del Río er en by og en kommune i den mexikanske delstat Querétaro. Byen havde i 2007 128 270 indbyggere, mens der boede i alt 217 980 i kommunen. Dette er en af det byer i Mexico med størst folkevækst.
 1990: By, 61 652 indbyggere; Kommune, 126 555 indbyggere.
 1995: By, 84 532 indbyggere; Kommune, 154 922 indbyggere.
 2000: By, 99 483 indbyggere; Kommune, 179 668 indbyggere.

Eksterne henvisninger 

 San Juan del Ríos officielle hjemmeside 

Byer i Mexico
Kommuner i Mexico
Etableret i 1531
Abraham González

Abraham González (7. juni 1864 – 7. marts 1913) var guvernør over den Mexicanske delstat under den mexicanske revolution. Han var tvunget til at træde tilbage 25. februar 1913. Kort derefter blev han myrdet af de facto præsident Victoriano Huerta.

Eksterne henvisninger 

Mord i Mexico
Guvernører fra Mexico
Venustiano Carranza

Venustiano Carranza (29. december 1859 – 21. maj 1920) var en af lederne under den mexicanske revolution og var præsident i Mexico fra 1917 til 1920.

Noter 

Mexicos præsidenter
Mord i Mexico
Álvaro Obregón

Álvaro Obregón (19. februar 1880 – 17. juli 1928) var Mexicos præsident fra 1920-1924. Obregón blev myrdet i 1928 i Mexico City af José de León Toral, kort efter han igen var blevet valgt til præsident.

Mexicos præsidenter
Mord i Mexico
Taft-familien

Taft-familien er en slægt med gamle engelske rødder. Taft menes at være afledt af navnet på det engelske sogn Toft (Norfolk county) hvorfra medlemmer af slægten stammer. Navnet blev første gang nævnt i 1066. Mange familiemedlemmer lever nu i USA og den 27. præsident i USA hed William Howard Taft.

Kilder 

Slægter
Logitech

Logitech International S.A. (, ), oprettet i 1981, er en af de største producenter af multimedia/gamingudstyr til computere og producerer bl.a. mus, tastaturer, højttalere og hovedtelefoner.

Logitech er et schweizisk firma med mere end 7.200 medarbejdere verden over og er en af de førende leverandører af udstyr til computere.

De er førende i deres branche for deres udstyr udviklet til professionelle computerspillere.

Fakta om Logitech 

 Grundlagt: Schweiz 1981.
 Produkter: Tastaturer, mus, højttalere, mm.
 Antal medarbejdere: Over 7.200.
 Distribution: Internationalt.
 Større kontorer: Lausanne i Schweiz. Fremont i Californien samt i Hong Kong og Kina.

Referencer

Ekstern henvisning 

 Logitechs hjemmeside

It-virksomheder
Elektronikvirksomheder fra Schweiz
Højtalere
Voxel

En voxel er et volume-element (fordansket: rumfangselement). Det svarer til den tre-dimensionale version af en pixel (en pixel er et to-dimensionalt billedelement). Ordet voxel er konstrueret som en sammentrækning af volume og pixel, hvor el kommer fra element. 

Begrebet bruges hvor man har tre-dimensionelle data, f.eks. i tomografi i medicinsk billeddiagnostik og  volume-baseret Computergrafik såsom volumerendering.

3-D-computergrafik
3-D-billeddannelse
Zenon

Zeno eller Zenon (Græsk: Ζήνων, afledt af gudenavnet Zeus) er navnet på:

 Zenon fra Elea (c. 490 – c. 430 fvt.) – filosof, kendt for sine paradokser
 Zenons paradoks – paradoks opkaldt efter Zenon fra Elea
 Zenon fra Kition (c. 334 – c. 262 fvt.) – filosof, grundlægger af stoicismen.
 Zeno (krater) – Månekrater opkaldt efter Zenon fra Kition
 Zeno (kejser) (c. 425 – 491) – Østromersk kejser
Lil Jon

Jonathan Smith (født 17. januar 1971, i Atlanta, Georgia), bedre kendt ved sit kunstnernavn Lil Jon, er en amerikansk hip hopper og producer. Han er bedst kendt som en pioner for undergenren af hiphop kendt som "crunk", en kombination af elementer fra sydlig hiphop og bass music. Hans gruppe Lil Jon & the East Side Boyz er en af genrens mest fremtrædende udøvere, Han er en ud af få rappere som har kunne få "street cred" uden det normale ghetto- eller "hard-knock"-liv, som mange rappere har (eller påstår at have).

I følge en artikel om Lil Jon i XXL magazine holdt han ofte fester i sine forældres seks-etagers palæ.

Lil Jon fik sin eksamen i 1988 fra Atlantas Douglass High School. Han arbejdede som dj på en natklub, da Jermaine Dupri opdagede ham og inviterede ham til at arbejde som A&R-mand for So So Def. Lil Jon var også vært på et radioprogram på V103. Han startede med at lave remixes for kunstnere som Usher, Too Short, Xscape og Total. Han arbejdede for So So Def mellem 1993 og 2000.

I 1996 dannede Lil Jon sammen med Big Sam og Lil Bo gruppen The East Side Boyz, og udsendte i den forbindelse albummet Get Crunk, Who U Wit: Da Album. Albummet indeholdt blandt andet nummeret Who You Wit, der blev et stort hit på Atlantas natklubber. Sangen, der blandt andet bød på en kraftig bas og synthesizer-riffs blev et essentielt nummer i forbindelse med udviklingen af crunk-genren.

Eksterne henvisninger 

 
 
 

Rappere fra USA
Musikere fra TVT Records
Don Quijote

Den sindrige ridder Don Quixote de la Mancha eller Don Quijote er en roman af den spanske forfatter Miguel de Cervantes. Romanen udkom i 2 dele, den første i 1605 og den anden i 1615. Don Quijote er en af det spanske sprogs mest velkendte litterære værker. 

Bogen bliver betragtet som den første moderne roman, og en af grundstenene for europæisk litteratur og en af de bedste bøger der nogen sinde er skrevet. Don Quixote er også en af de mest overstatte bøger.

Bogen er en parodi på ridderroman-genren.

På dansk er den udkommet i mange udgaver, første gang oversat af Charlotte Dorothea Biehl. 

Romanens hovedperson er den forarmede herremand, Don Quijote af La Mancha, der på sin stridshest – det magre øg Rosinante – drager ud i verden for som  de "Vandrende Riddere" at tage kampen op mod alskens ondskab og trolddom. Alt til ære for den skønne Dulcinea, en ret køn bondepige, som han er udsigtsløst forelsket i. Han er ledsaget af sin tro våbendrager, den bondesnu Sancho Panza.

Handlingen er en række eventyr, hvor Don Quijotes fantasi løber af med ham, så han indvikles i drabelige kampe mod får, vindmøller og uskyldige forbipasserende, altid med et for ridderen uheldigt resultat.

Den selvbestaltede ridder er dog ikke kun en nar. Han er også idealist og belærer Sancho Panca om, at : "Den, som tror at tingenes tilstand i denne verden kan ændres, tror noget, han ikke bør tro". Sancho Panza har også sin livsvisdom: "Har man først fået ord for at stå tidligt op, kan man godt blive liggende til middag".

Bogens to hovedpersoner er blevet et klassisk par: den virkelighedsfjerne idealist Don Quijote og den særdeles jordbundne Sancho Panza.

Romanen har inspireret mange malere og tegnere som Pablo Picasso, Salvador Dali og Wilhelm Marstrand.

Ballet 

En af ballettens mest brillante klassikere er skabt over Don Quijote af Mingus og Petipas.

Musical 
Musicalen Man Of La Mancha skrevet af Joe Darion og Mitch Leigh i 1965 tager sit udgangspunkt i historien om 'Ridderen af den bedrøvelige skikkelse', Don Quijote. Det bedst kendte musikstykke fra musicalen er "The Quest", "The Impossible Dream", der er indsunget af Elvis Presley i 1972.

Referencer

Romaner fra Spanien
Litteratur i 1605
Litteratur i 1615
Newtons love

Newtons love er tre fysiske love, af oprindelig fem, der er grundlæggende i den klassiske mekanik. De blev første gang fremsat af Isaac Newton i hans hovedværk Principia.

I denne encyklopædi er lovene behandlet i særskilte artikler:

Newtons første lov (lov om inerti): "Et legeme som ikke er påvirket af en kraft, eller af kræfter der ophæver hinandens virkning, vil enten være i hvile eller foretage en jævn retlinet bevægelse."

Newtons anden lov: (lov om kraft) "Et legeme med massen (m), der påvirkes af en resulterende kraft (F), vil have en acceleration (a), som opfylder: F = m * a."
Newtons anden lov kan udtrykkes som:

Newtons tredje lov (lov om aktion og reaktion): "Et legeme a, der påvirker et legeme b med en kraft, vil blive påvirket med en lige stor modsat rettet kraft."

Den vigtigste af de tre love kan siges at være den 2. lov, idet den på sin vis indeholder både 1. og 3. lov som specialtilfælde.

Kilder/referencer

Klassisk mekanik
Isaac Newton
Dynamiske systemer
Hallig

En hallig er en uinddæmmet ø i Vadehavet, som oversvømmes af tidevandet. Den eneste danske hallig er Langli vest for Esbjerg. Halligen Jordsand ved Listerdyb syd for Rømø forsvandt i havet vinteren 1998/99 og betegnes nu som et højsand. Mandø var hallig, indtil den blev inddiget i 1937.

De fra 7 til 956 ha store halliger er delvis rester fra fastlandet eller høje, der ved de store stormfloder er blevet stående, og delvis aflejringer fra Nordsøen. På denne måde voksede f.eks Nordmarsch, Butwehl og Langeneß sammem til halligen Langeness. I middelalderen var der på grund af manglende eller dårlig kystsikring jævnlige oversvømmelser og dermed flere halliger.

Øens ejendomme er bygget på kunstige forhøjninger (værfter) for at være beskyttet mod tidevandet og stormflod. En del af halligerne har et lille sommerdige, som om sommeren beskytter de lavtliggende frugtbare græsningsarealer bag kystlinjen mod oversvømmelser. Der lever ikke mange mennesker på halligerne. De fleste lever af turisme, kystsikring og kvægavl.

De ti tyske halliger ligger i Nationalpark Slesvig-Holstensk Vadehavet, som tilbyder information og guidede vadehavsture. 

De dyrkede halliger Nordstrand Mor (ty: Nordstrandischmoor), Grøde (Gröde), Øland (Oland), Langenæs (Langeness) og Hoge (Hooge), er omgivet af parken, men ikke integreret i den. De mindre halliger Habel, Sydfald (Südfall), Sønderog (Süderoog), Nørreog (Norderoog) og Hamborg Hallig (Hamburger Hallig) er en del af nationalparken. 

Helligen i det danske vadehav er: 
 Langli – 80-82 ha, ubeboet (i den danske del af Vadehavet), naturvidenskabeligt referenceområde, Naturstyrelsen har en enkelt feltstation.

De nordfrisiske halliger er:
 Langenæs – 956 ha, 16 værfter, ca. 110 indbyggere.Smalsporet jernbaneforbindelse til Øland 
 Hoge – 574 ha, 10 værfter, ca. 120 indbyggere
 Grøde – 277 ha, 2 værfter, 17 indbyggere
 Nordstrand Mor – 175 ha, 4 værfter, 18 indbyggere. Smalsporet jernbaneforbindelse til fastlandet. Lille skole
 Øland – 96 ha, 1 værft, ca. 30 indbyggere. Smalsporet jernbaneforbindelse til Langeness og fastlandet
 Sønderog – 60 ha, 1 værft, 2 indbyggere
 Sydfald – 50 ha, 1 værft med fuglereservat
 Hamborg Hallig – ca. 70 ha, 1 værft, kro om sommeren. Forbundet med fastlandet med en 4 km lang dæmning med indvundet marskland.
 Nørreog – 9 ha, fuglereservat med station, som er bemandet hele året
 Habel – 7 ha, 1 værft, ubeboet, fuglereservat med station, som er bemandet om sommeren.

Eksterne henvisninger

 Slesvig-Holsten Info  
 Tyske halliger 

Vadehavet
Kyst- og havlandskabsformer
Mahjong (flertydig)

Mahjong kan henvise til flere spil:

 Mahjong – et traditionelt firpersoners brikspil af kinesisk oprindelse
 Mahjong (kabale) – et nyere enpersonsspil hvor det gælder om at fjerne par af ens brikker
Brøndbyernes Idrætsforening

Brøndbyernes Idrætsforening er en sportsklub, der blev stiftet i 1964 ved fusion af fodboldklubberne Brøndbyøster Idrætsforening og Brøndbyvester Idrætsforening. Ved sammenlægningen havde klubberne en række forskellige idrætsgrene som aktiviteter, men omkring 1970 blev klubben opdelt efter de enkelte idrætsgrene. Fodboldklubben beholdt navnet og borgmester Kjeld Rasmussen blev dens første formand.

Brøndbyernes Idrætsforening har en professionel afdeling for herrefodbold, Brøndby IF. Brøndbyernes Idrætsforening er medejer af det børsnoterede selskab, der driver den professionelle fodboldafdeling.

Eksterne links 
 Klubbens hjemmeside

Brøndby IF
Queen of the Sea-togulykken 2004

Queen of the Sea-togulykken var en togulykke, der skete på Sri Lanka den 26. december 2004 som et resultat af tsunamien, der opstod efter Jordskælvet i Det Indiske Ocean 2004. Den første tsunami, der ramte toget, gjorde ikke noget ved toget, men den anden væltede toget og rullede det rundt. Mellem 1.700 og 2.000 personer omkom, og ulykken er dermed den værste jernbaneulykke nogensinde.

Jernbaneulykker i Sri Lanka
Begivenheder i 2004
Samsung Electronics

Samsung Electronics () er målt på omsætning verdens største selskab inden for elektronik og IT med 188.000 ansatte i 50 lande. Virksomheden er en del af det sydkoreanske Samsungkonglomerat.

Blandt Samsungs produkter er fladskærms-tv, mobiltelefoner, monitorer, harddiske, dvd-afspillere, tv'er, videomaskiner, videokameraer, mikrobølgeovne, hårde hvidevarer og printere.

Virksomheden er nr. 1 i verden indenfor LCD- og LEDskærme, hukommelseschips og mobiltelefoner.

Samsung Electronics er grundlagt i 1969 i Suwon, Sydkorea.

Virksomheden blev for alvor kendt på det internationale marked omkring 1980, hvor mange ny produkter udvikles. Hele vejen gennem 90'erne udvikles virksomheden meget voldsomt, både i verdensomfang og produktsortiment. Desuden åbnedes mange fabrikker rundt i verdenen i midt 90'erne.

Kritik 
I Sverige har Samsung haft problemer med uoverensstemmelse mellem energimærkningen og det faktiske elforbrug på visse af deres elektronikprodukter. Efter en bøde på 500.000 SEK har Samsung trukket et af sine produkter tilbage fra det svenske marked. Produktet sælges også fejlmærket i Danmark, hvor firmaet er blevet pålagt at trække produktet retur af Energistyrelsen

Sportsklubber 
Samsung Electronics ejer en række sydkoreanske sportsklubber.
 Suwon Samsung Bluewings (Fodbold)
 Seoul Samsung Thunders (Basketball)
 Samsung Lions (Baseball)
 Samsung KHAN (E-Sports)
 Samsung Electronics Athletic Club
 Samsung Electronics Equestrian Club

Kilder

Eksterne henvisninger 

 
  
  Officiel Global Blog 
  
 Samsung History Timeline on the corporate webpage of references

 
Etableret i 1969
Virksomheder i Seoul
Elektronikvirksomheder fra Sydkorea
It-virksomheder fra Sydkorea
Og så er der bal bagefter

Og så er der bal bagefter er en dansk film fra 1970 med manuskript og instruktion af Edward Fleming.

Medvirkende
Mime Fønss
Birgitte Federspiel
Else Højgaard
Hanne Borchsenius
Henrik Wiehe
Christian Arhoff
Ejner Federspiel
Benny Hansen
Erling Schroeder
Peer Guldbrandsen
Holger Perfort
Karl Stegger
Tom Bogs

Eksterne henvisninger 
 

Danske film fra 1970
Den forsvundne fuldmægtig

Den forsvundne fuldmægtig er en roman af Hans Scherfig udgivet i 1938. Romanen blev filmatiseret i 1971.

Romanen beskriver fuldmægtig Teodor Amsted og hans forsøg på at undslippe det faste og regelbundne liv som statsansat familiefar. Igennem flugten fra sit hidtidige liv skildrer Scherfig fuldmægtigens møde med naturen og menneskene der lever i den.

Romanen er nært forbundet med Det forsømte forår; blandt andet optræder to centrale personer, Teodor Amsted og Michael Mogensen, i begge værker.

Bøger af Hans Scherfig
Litteratur i 1938
Skade

Skade kan henvise til flere artikler:

Skade (fugl) – en af flere fuglearter 
Skade (fisk) – en fiskeart (en rokke-art)
Skade (nordisk mytologi) – en jætte
Skade (måne) – en måne
Skade (by) – en bebyggelse i Klovborg Sogn
Materiel skade
Personskade
Idrætsskade

Se også:
Skadedyr – dyr der forårsager materiel skade
Skade (fugl)

Skade er navnet på flere kragefugle, heriblandt:

 Skovskade, Garrulus glandarius
 Husskade, Pica pica
 Blåskade, Cyanopica cyanus, Østasien
 Ibererblåskade, Cyanopica cooki, Iberiske Halvø
 Blå skovskade, Cyanocitta cristata
Kløverbusk

Kløverbusk (Lespedeza) er en planteslægt, som er udbredt med ca. 100 arter i Nordamerika, Asien og Australien. Det er énårige planter, stauder eller løvfældende buske med trekoblede blade (eller sjældent: hele blade), der er helrandede. Blomsterne sidder i bladhjørnerne, hvor de danner små klaser eller hoveder. Blomsterne er typiske ærteblomster, men kronblade kan mangle helt. Her omtales kun de arter, som dyrkes i Danmark.

 Tofarvet Kløverbusk (Lespedeza bicolor)
 Thunberg-Kløverbusk (Lespedeza thunbergii)
Prokura

Prokura er en fuldmagt, som legitimerer fuldmægtigen (kaldet prokuristen) til at handle for virksomheden i alle forhold, der hører til den normale drift, og til i øvrigt at forpligte virksomheden med visse begrænsninger. Prokura registreres ikke efter de gældende selskabslove og der er heller ikke mulighed for registrering ifølge Lov om Erhvervsdrivende Virksomheder.

Retsgrundlag 

Reglerne om Prokura fremgår af Bekendtgørelse af lov om visse erhvervsdrivende virksomheder § 7, samt Bekendtgørelse af
lov om aktieselskaber §§ 54, stk. 4 og 149. Erhvervsvirksomhedsloven gælder ikke for kapitalselskaber (dvs. f.eks. aktie- og anpartsselskaber)

Erhvervsvirksomhedslovens § 7 lyder:

Stk. 1. Prokura kan kun meddeles af den eller de fuldt ansvarlige deltagere eller af det ledelsesorgan, der efter virksomhedens vedtægter er beføjet hertil. Prokuristen er bemyndiget til at handle for virksomheden i alle forhold, der hører til driften, og til at forpligte virksomheden. Prokuristen må dog ikke uden udtrykkelig bemyndigelse afhænde eller pantsætte virksomhedens faste ejendomme.

Stk. 2. Prokura kan gives til flere personer, således at den kun kan benyttes af disse i forening (kollektivprokura).Stk. 3. Prokura kan ikke begrænses med virkning over for tredjemand, jf. dog stk. 2.

Stk. 4. En prokurist kan ikke overføre prokuraen til en anden.Stk. 5. Prokura kan til enhver tid tilbagekaldes. Fuldmagtsgiverens død medfører ikke prokuraens ophør.''

Reglerne om prokura opfattes som særregler i forhold til aftalelovens almindelige fuldmagtsregler, som gælder ved siden af reglerne om prokura. Der kan således gives fuldmagt efter de almindelige fuldmagtsregler i aftalelovens kapitel II.

Eksterne henvisninger 
 Bekendtgørelse af lov om visse erhvervsdrivende virksomheder §7
 Bekendtgørelse af lov om aktieselskaber §54 og §149

Referencer 

Jura
Retsvidenskab
Juridiske begreber
Tidsskriftcentret.dk

Tidsskriftcentret.dk – Progressivt Online Bibliotek er dannet i 1968 som et politisk bibliotek for alternative tidsskrifter. Fra starten omfattede samlingen «alle periodiske danske publikationer .. som udgives af eller omhandler det politiske spektrum fra Socialdemokratiets venstre fløj og til venstre herfor», suppleret med udenlandske blade, der belyste den socialistiske bevægelse og de nationale befrielsesbevægelser. Indtil år 2000 var Tidsskriftcentret et fysisk bibliotek med læsesal og udlånssamling af tidsskrifter. Fra 2001 blev det, markeret med navnetillægget .dk, et online-bibliotek.

Tidsskriftcentret.dk's online-opgave er at indsamle link og formidle viden, erfaringer og diskussioner bredt fra venstrefløjen, fra sociale bevægelser og fra progressive grupper – både i Danmark og internationalt.
Udgangspunktet for arbejdet er materiale fra progressive, alternative og politisk venstreorienterede tidsskrifter. 
Arbejdet for Tidsskriftcentret.dk foregår i flere sektioner: 
 en historisk tidslinje for begivenheder, personer og mærkedage, der har betydning for den politiske venstrefløj,
 en samling en række online emnelister/'linkboxe', som er linksamlinger/webliografier om personer eller emner, der har historisk eller aktuel politisk bredere interesse.
Tidsskriftcentret.dk fik indtil 2002 støtte fra Tipsmidlerne, men har siden været uden økonomisk støtte udefra.
Fra 1. maj 2007 er Tidsskriftcentret.dk indgået som en sektion i Modkraft.dk : Progressiv portal, som Modkraft Biblioteket - progressive online library.

Fra 1. juni 2017 fortsatte Tidsskriftcentret kun online som Socialistisk Bibliotek - Progressive Online Library.www.socbib.dk En lille gruppe af frivillige bibliotekarer drivet som et  politisk site, bestemt af redaktionens holdninger, men er ikke et talerør for én bestemt tendens på venstrefløjen. 

Udgangspunktet for arbejdet er materiale fra progressive, alternative og politiske sites og tidsskrifter.

Ekstern henvisning 
 Modkraft Biblioteket Tidsskriftcentrets (nu Bibliotekets) side på Modkraft – progressiv portal.
 Tidsskriftcentret Artikel om centret på Leksikon for det 21. århundrede. Socialistisk Bibliotek - Progressive Online Library www.socbib.dk

Biblioteker i Danmark
Lars Jacobsen

Lars Christian Jacobsen (født 20. september 1979) er en dansk tidligere fodboldspiller.

Klubkarriere 
Han vandt Ekstra Bladets Skolefodboldturnering i 1993, hvor han var elev på Sanderumskolen i Odense.

Han blev kåret til årets pokalfighter i 2002 med OB.

Lars Jacobsen valgte i sommeren 2010 at forlade Blackburn Rovers til fordel for West Ham. Her spillede han frem til sommeren 2011, hvor han skiftede tilbage til sin tidligere klub, FC København. Lars Jacobsen er med 260 kampe (syv mål til følge) for FC København blandt de spillere, der har opnået flest kampe for klubben. 

Efter kontraktudløb i FCK i sommeren 2014 skiftede Jacobsen på en fri transfer til EA Guingamp på en to-årig kontrakt.

Landsholdskarriere 
Jacobsen spillede i en lang årrække fast på det danske landshold, og medvirkede ved to slutrunder. Jacobsen stoppede på landsholdet i en alder af 36 år, efter at Danmark ikke formåede at kvalificere sig til EM 2016. Han opnåede 81 A-landskampe fordelt på 9 år.

Anden virke 

Lars Jacobsen er i dag fodboldkommentator hos Discovery Networks samt medvært på Discovery’s fodboldpodcast "Fodboldministeriet" sammen med Christian Wolny og Sture Sandø.

Eksterne henvisninger 

 Spillerstatistik  på fck.dk

Referencer 

Fodboldspillere fra Danmark
Fodboldspillere fra Odense Boldklub
Fodboldspillere fra FC København
Fodboldspillere fra 1. FC Nürnberg
Fodboldspillere fra Hamburger SV
Fodboldspillere fra Everton F.C.
Fodboldspillere fra Blackburn Rovers F.C.
Fodboldlandsholdsspillere fra Danmark
Fodboldspillere fra West Ham United F.C.
Personer fra Odense
Fodboldspillere fra En Avant Guingamp
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Danmarks Afholdsforening

Landsforeningen for Ædru Livsstil, tidligere Danmarks Afholdsforening er en landsdækkende forening med formålet at fremme den ædruelige livsstil og er den ældste forening inden for afholdsbevægelsen i Danmark. Den 17. april 1879 lykkedes det at stifte en afholdsforening i Vejle, som i 1880 blev grundlaget til Danmarks Totalafholdsforening, det vi i dag kender som Landsforeningen for Ædru Livsstil.

Foreningen toppede, hvad medlemstal angår, under den 1. verdenskrig med et antal på 69.000 medlemmer. Der var ikke et sogn i landet, som ikke havde sin afdeling af Danmarks Afholdsforening. Cirka 1.800 bygninger har været i foreningens eje.

Eksterne henvisninger 
 Danmarks Afholdsforening tidligere websted via archive.org
 Danmarks Afholdsforening på Den Store Danske

Dansk afholdsbevægelse
Afholdsforening
Etableret i 1880
Korrosion

Korrosion er utilsigtet nedbrydning af metaller eller andre faste legemer ved luftens eller vands påvirkning. Korrosion kan være kemisk (gaskorrosion) eller elektrokemisk (væskekorrosion). Korrosion af jern eller stål giver f.eks. rust. Langt de fleste metaller eksisterer ikke i ren form i naturen, men som kemiske forbindelser. Det er deres "naturlige" tilstand. Guld, sølv og platin er nogle af de få undtagelser. Der skal anvendes betydelige mængder energi for at forvandle (raffinere) forbindelserne til rene metaller. Metallerne har dog en tendens til at vende tilbage til deres "naturlige" form, hvilket forårsager korrosion. Tendensen til at korrodere i et givent miljø kan angives relevativt, og benævnes således som spændingsrækken.

Kemiske processer
Det Blaa Baand

Afholdsselskabet Det Blaa Baand er et personligt afholdsselskab, som i Danmark blev stiftet den 30. oktober 1890 af Lene Silverberg. 

Det Blaa Baand vil fremme en sund livsstil og ønsker at tilskabe flere alkoholfrie miljøer.

Kilde 

Det Blaa Baand 

Blå Bånd
Etableret i 1890